b'\n_START_ARTICLE_\nSnowdonska gorska \xc5\xbeeleznica\n_START_SECTION_\nZgodovina\n_START_PARAGRAPH_\nLeta 1869 so nastali prvi predlogi za gradnjo \xc5\xbeeleznice na Snowdon, najvi\xc5\xa1jo goro v Walesu, potem ko je Llanberis dobil povezavo z britanskim \xc5\xbeelezni\xc5\xa1kim omre\xc5\xbejem. Vendar pa lastnik zemlji\xc5\xa1\xc4\x8da tega ni dovolil, ker se je bal, da bo vlak uni\xc4\x8dil pokrajino. Po nekaj letih so prebivalci vasi Rhyd Ddu in Llanberis, ki so se bali padca turisti\xc4\x8dnega prihodka, izdelali na\xc4\x8drt za gradnjo \xc5\xbeeleznice na Snowdon. Ustanovljena je bila dru\xc5\xbeba Snowdon Mountain Tramway and Hotel za gradnjo dana\xc5\xa1nje proge in glas lastnika zemlji\xc5\xa1\xc4\x8da je bil uti\xc5\xa1an._NEWLINE_Decembra 1894 se je za\xc4\x8dela gradnja proge in po le nekaj ve\xc4\x8d kot enem letu je januarja 1896 prvi vlak dosegel gorsko postajo. Po nekaj manj\xc5\xa1ih preostalih delih je \xc5\xbeeleznica za\xc4\x8dela obratovati na veliko no\xc4\x8d leta 1896. Ob odprtju 4. aprila 1896 je bila prva resna nesre\xc4\x8da, ko se je snela lokomotiva in iztirila ob progi. Posadka se je s skokom iz lokomotive re\xc5\xa1ila, med potniki je bila samo ena smrtna \xc5\xbertev zaradi neprevidnosti, saj se je vagon zaradi avtomatskih zavor ustavil na progi. Iz nepojasnjenih okoli\xc5\xa1\xc4\x8din je na kraj nesre\xc4\x8de pripeljal \xc5\xa1e drugi vlak, zaradi \xc4\x8desar pa ni bilo ve\xc4\x8dje \xc5\xa1kode. Po nekaj spremembah, poskrbeli so za dodatne varnostne ukrepe, je bila proga ponovno odprta 9. aprila 1897 in od takrat do danes, razen med drugo svetovno vojno, \xc5\xa1e vedno obratuje. Leta 1962 se je proga Caernarfon\xe2\x80\x93Llanberis, ki je bila spodbujena z gradnjo Snowdonske gorske \xc5\xbeeleznice, \xc5\xbee razvila v samostojno turisti\xc4\x8dno zanimivost.\n_START_SECTION_\nOpis\n_START_PARAGRAPH_\nNa dol\xc5\xbeini pribli\xc5\xbeno 7,5 km premaga vi\xc5\xa1insko razliko pribli\xc5\xbeno 1000 m od spodnje postaje v Llanberisu (108 m) do tik pod vrhom Snowdona (1085 m). Proga je enotirna in ima skupno \xc5\xa1est postajali\xc5\xa1\xc4\x8d. Razen kon\xc4\x8dne postaje je na tretji in \xc4\x8detrti postaji tir za sre\xc4\x8devanje, zato so vlaki razporejeni tako, da je \xc4\x8dasovna razlika med njimi 15 minut. Zato lahko vozi najve\xc4\x8d 30 minut, vendar bi morali prepeljati ve\xc4\x8d ljudi z dvema kompozicijama na razmeroma kratki razdalji._NEWLINE_Na spodnji, za\xc4\x8detni postaji Llanberis sta uprava in podjetje, ki skrbi za obratovanje. Po kraj\xc5\xa1em sorazmerno ravnem odseku se za\xc4\x8dne strmo pobo\xc4\x8dje, zaradi \xc4\x8desar je bila \xc5\xbeeleznica zgrajena kot zobata \xc5\xbeeleznica z naklonom 16,7\xc2\xa0% (1\xc2\xa0: 6). Naslednji dve postaji (Hebron na nadmorski vi\xc5\xa1ini 326 m, postaja na pol poti na 500 m) nimata osebja, zato se tam ne vstopa ali izstopa. \xc4\x8cetrta postaja je Rocky Valley in je kon\xc4\x8dna postaja, ko vlak zaradi slabih vremenskih razmer ne more peljati do gorske postaje. Zato je tukaj plo\xc5\xa1\xc4\x8dad in ne le proga za sre\xc4\x8devanje kot na drugih postajah._NEWLINE_Sledi dolg odsek, v katerem se strmina \xc5\xa1e naprej pove\xc4\x8duje, do naslednje postaje Clogwyn (779 m), ki le\xc5\xbei na sorazmerno ozkem grebenu. Tukaj izstopanje ni dovoljeno. \xc4\x8ce so na voljo prosta mesta, je treba vstopiti med vo\xc5\xbenjo vlaka. Na koncu je gorska postaja (Summit Station, 1065 m). Od tam vodi pot do 20 m vi\xc5\xa1jega vrha Snowdon.\n_START_SECTION_\nVozni park\n_START_PARAGRAPH_\n\xc5\xbdeleznica je bila odprta leta 1896. Od tedaj do danes je \xc5\xa1e vedno v uporabi parna lokomotiva z ujemajo\xc4\x8dim vagonom. Breme prometa danes nosijo \xc5\xa1tiri dizelske lokomotive s \xc5\xa1tirimi 74-sede\xc5\xbenimi vagoni. Tri dizelske kompozicije iz leta 1995 lahko delujejo kot dvo- ali tridelne enote. Nekaj vagonov ne uporabljajo ve\xc4\x8d zaradi manj\xc5\xa1e zanesljivosti. _NEWLINE_Kompozicija je obi\xc4\x8dajno sestavljena iz lokomotive in vagona, ki ga ta potiska navzgor. Vsako jutro pelje delovna kompozicija, ki usposobi celotno pot, pa tudi zagotavlja oskrbo na zgornji postaji.'